Zápisnica
zo 4. riadneho zasadnutia Obecného zastupiteľstva vo Vinohradoch nad Váhom
konaného dňa 24.6.2013.
sp.č: 307/2013						Vinohrady nad Váhom, dňa 25.6.2013

Prítomní: podľa prezenčnej listiny ( 6 )
Ospravedlnení: Igor Remenár, Eva Pavlovičová
Overovatelia: Bc. Katarína Kuklová, Ing. Martin Chudý
Zapisovateľka: Eliška Kečkešová

1. Otvorenie
     Starostka obce privítala všetkých prítomných poslancov na zasadnutí obecného zastupiteľstva a prítomných hostí. Skonštatovala, že obecné zastupiteľstvo je uznášaniaschopné. 

2. Schválenie programu, určenie zapisovateľa a overovateľov zápisnice

      Za overovateľov zápisnice určila poslankyňu Bc.Katarínu Kuklovú a  Ing. Martina Chudého. Za zapisovateľku určila pani Elišku Kečkešovú. Navrhla doplniť program o ďalší bod a to „Žiadosť občanov o pomoc obce pri riešení poškodenia viníc úletom herbicídmi“, ktorý bude zaradený ako bod č.9.
Poslanci prijali uznesenie: 
Uznesenie č.32/2013
Obecné zastupiteľstvo vo Vinohradoch nad Váhom
schvaľuje
doplnený a navrhnutý program:
1.	Otvorenie
2.	Schválenie programu, určenie zapisovateľa a overovateľov zápisnice
3.	Kontrola plnenia uznesení
4.1 Schválenie „ Územného plánu obce Vinohrady nad Váhom - Zmeny a doplnky č. 2/2013“
4.2 VZN č. 3/2013, ktorým sa vyhlasuje zmena záväznej časti Územného plánu obce Vinohrady nad Váhom 
5. VZN č. 2/2013 o komunálnom odpade a drobnom stavebnom odpade 
6.1	Záverečný účet obce za rok 2012 
6.2	Odborné stanovisko hlavného kontrolóra obce k záverečnému účtu obce Vinohrady nad Váhom za rok 2012
7.	Informácie o vykonaných kontrolách
8.	Návrh plánu kontrolnej činnosti hlavného kontrolóra obce za 2.polrok 2013
9.	Žiadosť občanov o pomoc obce pri riešení poškodenia viníc úletom herbicídmi 
10.	Rôzne
11.	Záver 
Hlasovanie:
Za: 6	( Ing. Martin Chudý, Bc. Katarína Kuklová, Ing. Emil Čech, Mária Glogovská, Milan Kukla, Ing. Marek Fačkovec)
Proti: 0
Zdržal sa: 0
3. Kontrola plnenia uznesení 

     Hlavný kontrolór obce informoval poslancov o plnení prijatých uznesení.
Podľa informácii hlavného kontrolóra uznesenie č.31/2013 – schválenie uzavretie zmluvy o nájme nebytových priestorov ZŠ – elokované pracovisko Spojená škola  Sládkovičovo bolo splnené. Zmluva bola uzavretá dňa 13.05.2013.
Uznesenie č.33/2013
Obecné zastupiteľstvo vo Vinohradoch nad Váhom
berie na vedomie
informáciu hlavného kontrolóra obce o plnení uznesení zo dňa 6.5.2013. 
Hlasovanie:
Za: 6	( Ing. Martin Chudý, Bc. Katarína Kuklová, Ing. Emil Čech, Mária Glogovská, Milan Kukla, Ing. Marek Fačkovec)
Proti: 0
Zdržal sa: 0

4.1. Schválenie „Územného plánu obce Vinohrady nad Váhom – Zmeny a doplnky č.2/2013“

     Starostka privítala a dala slovo Ing. Anne Halabrínovej, ktorá zabezpečuje pre obec obstarávanie ÚPD „Územného plánu obce Vinohrady nad Váhom – Zmeny a doplnky č.2/2013“
     Ing. Halabrínová vysvetlila poslancom ďalší postup a na základe listu z Obvodného úradu v Trnave, odporučila Obecnému zastupiteľstvu  obce Vinohrady nad Váhom  schváliť predložený návrh zmien a doplnkov ÚPD obce Vinohrady nad Váhom  a následne prijať VZN, ktorým sa vyhlasuje zmena záväznej časti Územného plánu obce Vinohrady nad Váhom. 
Uznesenie č. 34/2013
Obecné zastupiteľstvo vo Vinohradoch nad Váhom
schvaľuje
Územný plán obce Vinohrady nad Váhom- Zmeny a doplnky č.2/2013.
Hlasovanie:
Za: 6	( Ing. Martin Chudý, Bc. Katarína Kuklová, Ing. Emil Čech, Mária Glogovská, Milan Kukla, Ing. Marek Fačkovec)
Proti: 0
Zdržal sa: 0

4.2. VZN č.3/2013, ktorým sa vyhlasuje zmena záväznej časti Územného plánu obce Vinohrady nad Váhom

     VZN, ktorým sa vyhlasuje zmena záväznej časti Územného plánu obce Vinohrady nad Váhom – návrh, poslanci dostali elektronickou poštou, bol zverejnený na webovej stránke obce a vyvesený na úradnej tabuli. Poslanci nemali žiadne pripomienky k tomuto návrhu a prijali uznesenie:   

Uznesenie č. 35/2013
Obecné zastupiteľstvo vo Vinohradoch nad Váhom
sa uznáša
na VZN č.3/2013, ktorým sa vyhlasuje zmena záväznej časti Územného plánu obce Vinohrady nad Váhom.
Hlasovanie:
Za: 6	( Ing. Martin Chudý, Bc. Katarína Kuklová, Ing. Emil Čech, Mária Glogovská, Milan Kukla, Ing. Marek Fačkovec)
Proti: 0
Zdržal sa: 0

     Po ekonomickej stránke, pán Vladimír Slíž investoval do obstarávania územného plánu 
obce cca 2500,00 EUR. 
Čo sa týka 3.zmeny územného plánu obce, žiadateľom bola poslaná odpoveď listom.
Zatiaľ sa neohlásili.

5. VZN č.2/2013 o komunálnom odpade a drobnom stavebnom odpade
     Poslancom bol zaslaný návrh VZN o komunálnom odpade a drobnom stavebnom odpade
elektronickou poštou. Nakoľko zo strany obecného zastupiteľstva neboli žiadne pripomienky,
bolo prijaté uznesenie: 
Uznesenie č. 36/2013
Obecné zastupiteľstvo vo Vinohradoch nad Váhom
sa uznáša
na VZN č.2/2013 o nakladaní s komunálnymi odpadmi a drobnými stavebnými odpadmi na území obce Vinohrady nad Váhom.
Hlasovanie:
Za: 6	( Ing. Martin Chudý, Bc. Katarína Kuklová, Ing. Emil Čech, Mária Glogovská, Milan Kukla, Ing. Marek Fačkovec)
Proti: 0
Zdržal sa: 0

6.1 Záverečný účet obce za rok 2012

     Stanovisko k záverečnému účtu obce Vinohrady nad Váhom za hospodársky rok 
2012 ako aj záverečný účet poslanci dostali elektronickou poštou.
Stanovisko auditorky bude predložené poslancom do konca roka 2013.
     Hlavný kontrolór obce doporučil, aby obecné zastupiteľstvo schvaľovalo zmenu rozpočtu 
vždy v príslušnom kalendárnom roku a nie dodatočne až v nasledujúcom kalendárnom roku 
po uplynutí rozpočtového obdobia.
Celkové príjmy za účtovné obdobie roka 2012 boli 827 702,00 EUR a celkové výdavky boli
825 729,00 EUR. Rozdiel medzi príjmami a výdavkami obce vytvára prebytok vo výške1973,00 EUR. Hlavný kontrolór obce navrhuje prebytok použiť v plnej výške na tvorbu rezervného fondu.
Ďalej odporučil Obecnému zastupiteľstvu schváliť celoročné hospodárenie obce bez výhrad. 
Poslanci prijali uznesenie:   

Uznesenie č. 37/2013
Obecné zastupiteľstvo vo Vinohradoch nad Váhom
schvaľuje
a)	záverečný účet obce Vinohrady nad Váhom za rok 2012 
b)	celoročné hospodárenie obce Vinohrady nad Váhom za rok 2012 bez výhrad  
Hlasovanie:
Za: 6	( Ing. Martin Chudý, Bc. Katarína Kuklová, Ing. Emil Čech, Mária Glogovská, Milan Kukla, Ing. Marek Fačkovec)
Proti: 0
Zdržal sa: 0

Uznesenie č. 38/2013
Obecné zastupiteľstvo vo Vinohradoch nad Váhom
schvaľuje
použitie prebytku v sume 1 973,00 EUR, zisteného podľa ustanovenia § 10 ods. 3 písm. a) a b) zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov, na tvorbu rezervného fondu.
Hlasovanie:
Za: 6	( Ing. Martin Chudý, Bc. Katarína Kuklová, Ing. Emil Čech, Mária Glogovská, Milan Kukla, Ing. Marek Fačkovec)
Proti: 0
Zdržal sa: 0

6.2 Odborné stanovisko hlavného kontrolóra obce k záverečnému účtu obce Vinohrady nad Váhom za rok 2012.

     Po oboznámení sa s odborným stanoviskom hlavného kontrolóra obce k záverečnému účtu 
obce Vinohrady nad Váhom za rok 2012, poslanci prijali uznesenie:

Uznesenie č. 39/2013
Obecné zastupiteľstvo vo Vinohradoch nad Váhom
berie na vedomie
odborné stanovisko hlavného kontrolóra obce k Záverečnému účtu obce Vinohrady nad Váhom za rok 2012.
Hlasovanie:
Za: 6	( Ing. Martin Chudý, Bc. Katarína Kuklová, Ing. Emil Čech, Mária Glogovská, Milan Kukla, Ing. Marek Fačkovec)
Proti: 0
Zdržal sa: 0

7. Informácie o vykonaných kontrolách

     Poslanci boli informovaní o vykonaných kontrolách, ktoré sa tykali inventarizácie majetku ZŠ a obce. Bolo prijaté uznesenie:     

Uznesenie č. 40/2013
Obecné zastupiteľstvo vo Vinohradoch nad Váhom
berie na vedomie
správu hlavného kontrolóra obce o vykonaných kontrolách.
Hlasovanie:
Za: 6	( Ing. Martin Chudý, Bc. Katarína Kuklová, Ing. Emil Čech, Mária Glogovská, Milan Kukla, Ing. Marek Fačkovec)
Proti: 0
Zdržal sa: 0

8. Návrh plánu kontrolnej činnosti hlavného kontrolóra obce za 2.polrok 2013

     Hlavný kontrolór obce oboznámil poslancov s návrhom plánu kontrolnej činnosti na 2. 
polrok 2013.Poslanci prijali uznesenie: 
Uznesenie č. 41/2013
Obecné zastupiteľstvo vo Vinohradoch nad Váhom
schvaľuje
plán kontrolnej činnosti hlavného kontrolóra obce Vinohrady nad Váhom na II. polrok 2013.  
Hlasovanie:
Za: 6	( Ing. Martin Chudý, Bc. Katarína Kuklová, Ing. Emil Čech, Mária Glogovská, Milan Kukla, Ing. Marek Fačkovec)
Proti: 0
Zdržal sa: 0

9. Žiadosť občanov o pomoc obce pri riešení poškodenia viníc úletom herbicídmi

     Starostka dala slovo Ing. Milanovi Chudému, ktorý informoval poslancov o poškodení viníc úletom herbicídmi a požiadal obec o pomoc.
     Poškodenie viníc vzniklo neznámym páchateľom, ktorý použil nadmerné množstvo postreku proti burinám v obilninách. Problém sa týka celej Svätej Chrasti  od rybníka.
Ing.Chudý informoval, že na miesto poškodenia prizval pána Františka Pavloviča, pána Koboru, starostku obce a rastlinolekárku, ktorá potvrdila, že poškodenie viníc môže byť spôsobené úletom herbicídmi. Je potrebné zobrať vzorku  na laboratórne vyšetrenie. 
Ing. Chudý povedal, že to bude ďalej riešiť a chce počuť, či ho Obecné zastupiteľstvo podporí a rozhodne sa túto situáciu riešiť. 
Poslanci obecného zastupiteľstva sa rozhodli pomôcť  pri riešení uvedenej situácie.
     Ing. Chudý požiadal o schválenie finančného príspevku a pomoc pri vytvorení komisie, ktorá  sa pôjde na spôsobenú škodu pozrieť. V komisii by  bola aj rastlinolekárka, ktorá má právo odobrať vzorku z poškodeného viniča a odoslala by ju do laboratória. Prizvaný znalec by potvrdil, že vzorka bola odobratá z poškodeného viniča.
Finančné náklady : znalcovi by sa zaplatilo cca 100,00 EUR, rastlinolekárka si účtuje 17,00 EUR/hod.,  laboratórne vyšetrenie 1 vzorky stojí cca 250,00 EUR.
     Starostka navrhuje zriadiť dočasnú komisiu. Čo sa týka finančného príspevku, bude sa musieť pozrieť na rozpočet obce.
     Pán František Škorík povedal, že poškodenie je plošné a obec by sa mala o to zaujímať. Zároveň sa prihlásil aj ako člen dočasnej komisie.
     Hlavný kontrolór obce povedal, že obec by sa mala o to zaujímať, vytvoriť komisiu a vyčleniť finančné prostriedky.
Starostka navrhla, aby komisiu tvorili členovia z komisie výstavby, územného plánovania a životného prostredia.
     Ing. Marek Fačkovec sa vyjadril, že v komisii by mal byť niekto, kto tomu rozumie a či bude ochotný niekto ísť na súd, ak sa to bude ďalej riešiť.
Ing. Chudý povedal, že komisia je orgán poradný, stačí sa iba stretnúť a to čo najskôr.
Poslanec Milan Kukla súhlasí so zriadením komisie a hlási sa do komisie.
     Poslanci zriadili dočasnú komisiu za účelom vykonania obhliadky napadnutých porastov úletom herbicídmi s navrhnutými členmi Milan Kukla, Ing. Ildikó Lombošová – rastlinolekárka, Jozef Šmátrala, František Škorík, Ing. Jaroslav Gál – znalec, Ing. Milan Chudý.
     Poslankyňa Maria Glogovská navrhla poskytnúť finančný príspevok do sumy 500,00 EUR.           
Poslanec Milan Kukla navrhol poskytnúť finančný príspevok do výšky 1000,00 EUR.
Poslanci po diskusii prijali nasledovne uznesenia: 

Uznesenie č. 42/2013
Obecné zastupiteľstvo vo Vinohradoch nad Váhom
berie na vedomie
informáciu Ing. Milana Chudého o poškodení viniču úletom herbicídmi.
Hlasovanie:
Za: 6	( Ing. Martin Chudý, Bc. Katarína Kuklová, Ing. Emil Čech, Mária Glogovská, Milan Kukla, Ing. Marek Fačkovec)
Proti: 0
Zdržal sa: 0

Uznesenie č. 43/2013
Obecné zastupiteľstvo vo Vinohradoch nad Váhom
zriaďuje dočasnú komisiu 
v zložení:
Milan Kukla, Ing. Ildikó Lombošová, Jozef Šmátrala, František Škorík, Ing. Jaroslav Gál a Ing. Milan Chudý 
za účelom vykonania obhliadky napadnutých porastov úletom herbicídmi.
Hlasovanie:
Za: 6	( Ing. Martin Chudý, Bc. Katarína Kuklová, Ing. Emil Čech, Mária Glogovská, Milan Kukla, Ing. Marek Fačkovec)
Proti: 0
Zdržal sa: 0

Uznesenie č. 44/2013
Obecné zastupiteľstvo vo Vinohradoch nad Váhom
schvaľuje
vyčlenenie finančných prostriedkov z rozpočtu do výšky 500,00 EUR na prvotné náklady pri odobraní vzoriek poškodených porastov, ktoré vznikli úletom herbicídmi.
Hlasovanie:
Za: 5	( Ing. Martin Chudý, Bc. Katarína Kuklová, Ing. Emil Čech, Mária Glogovská, Milan Kukla )
Proti: 1	( Ing. Marek Fačkovec )
Zdržal sa: 0

10. Rôzne

12.5.2013 sa konal Deň matiek, bol pripravený program, kde vystúpili deti z MŠ a ZŠ. Posedenie bolo spríjemnené vystúpením harmonikára zo Šulekova.

13.5.2013 na Mestskom úrade v Seredi boli ocenení občania našej obce, ktorí pomáhali pri záchrane ľudí z havarovaného vrtuľníka vo Váhu.

18.5.2013 ďalší ročník súťaže vo varení gulášu.

23.5.2013 bola odstránená vo dvore OcÚ stará žumpa a nainštalovaná nová s objemom 8 m3. Cena nainštalovanej žumpy je 2 900,00 EUR.

Na kanalizáciu sme dotáciu nedostali.

25.5.2013 zhorela obecná tabuľa, ktorú používal Investyreál, s.r.o. pre svoje účely. Zapálili ju žiaci 4. ročníka ZŠ. Starostka sa spýtala poslanca Milana Kuklu, či je potrebné tabuľu opätovne obnoviť pre účely Investyreal, s.r.o. alebo ju môže obecný úrad odstrániť. Poslanec Milan Kukla sa vyjadril, že ju bude ešte využívať.
   
1.6.2013 sa konala  v MOS akcia ku dňu detí. Mamičky napiekli koláče, z ktorých najlepšie boli ocenené. Pre deti boli pripravené rôzne súťaže. Akcia skončila opekačkou.

Pán František Porazik  zapožičal materiály k pripravovaným oslavám 900.výročia 1.písomnej zmienky našej obce. 
Z materiálov je zrejmé, že  obec Vinohrady nad Váhom vznikla 1.7.1957, ale samostatne začala fungovať až v roku 1958.

18.6.2013 sa starostka zúčastnila pracovnej cesty do Rigy.

ZŠ žiadala na opravu telocvične dotáciu v sume 42 000,00 EUR. Na účet dostala dotáciu vo výške 30 000,00 EUR. Po ďalších rokovaniach žiadajú 99 900,00 EUR na zateplenie školy.

Oslavy obce: v MOS budú rozmiestnené panely s fotografiami a dokumentmi týkajúce sa našej obce. Výstava začne v piatok a v sobotu o 13,00 hod. do 19,00 hod. V nedeľu začne o 15,00 hod. do 19,00 hod.
Oficiálne otvorenie bude v sobotu o 15,00 hod. Vystúpia deti zo ZŠ, mažoretky, spevácky zbor zo Šintavy – Rozmarín, dychová hudba Vinohradčanka, hudobná kapela Jaroslava Bartoša, sokoliari, zbrojnoši a veteráni. Oslavy budú ukončené ohňostrojom.
V nedeľu bude o 11,00 hod. slávnostná svätá omša a o 13,00 hod. futbalový turnaj - memoriál Petra Sopúcha.
Kuchárky z MŠ upečú koláč, ktorý bude dlhý 900 cm.

Poslanec Milan Kukla sa informoval  na zapožičanie MOS na 30.11.2013 – z dôvodu konania mariášového turnaja. Starostka povedala, že musí zistiť, či v uvedenom termíne nie je MOS obsadené.

11.Záver

     Starostka obce poďakovala prítomným poslancom za účasť a ukončila zasadnutie obecného zastupiteľstva.

Overovatelia:
Bc. Katarína Kuklová		...............................................
Ing. Martin Chudý		...............................................

Zapísala: Eliška Kečkešová

Ing. Eva Hanusová
    starostka obce